
Nemzeti ellenállóképesség — egy kulcsfontosságú eszköz a biztonsági környezet komplex kihívásaira

Kulcsszavak: Komplexitás; Hibrid hadviselés; Nemzeti ellenállóképesség;
A 21. század környezetét megfigyelve szembetűnő lehet a változás a korábbi korokhoz képes,
hogy minden folyamat sokkal gyorsabban megy végbe, és olyan területek vannak szorosan
összekapcsolódva, amelyek ok-okozati viszonyrendszerét alapvetően nem látjuk tisztán.
Körbevesz minket a nem tudott ismeretlenek sokasága, amely miatt gyakran alkalmaznánk a
megszokott problémamegoldási sémákat, viszont ebben a komplex környezetben ezek
hatástalanok maradnak.
A hibrid hadviselés ezekre a környezeti jellemzőkre építve, újszerű megoldásokat alkalmaz
melyekkel a korábbi hagyományos katonai győzelemhez hasonló eredményeket tud elérni. A
hibrid hadviselés már hosszú idő óta jelen van, fejlődik és befolyásolja életünket, mégis a Krím
félsziget annexiója ébresztette rá a világot, hogy ezzel a fenyegetéssel számolni kell.
Ebben a környezetben kulcsfontosságú kérdés egy állam létfenntartó képessége,
ellenállóképessége a különböző külső és akár belső befolyások ellen, ennek érdekében
szükséges megfigyelni a nemzeti ellenállóképesség elemeit. Ez egy nagyon kiterjedt terület,
viszont az ország gyengeségeit, kiskapuit a szembenálló felek előnyükre tudják fordítani melyek
segítségével elemekről elemekre bontva szét tudják szedni egy ország ellenállóképességét nem
hagyományos eszközök alkalmazásával.
Dolgozatomban a komplexitás, a komplex környezet és a hibrid hadviselés elemzésén
keresztül szeretném szemléltetni, azt, hogy miért fontos a 21. században a nemzeti
ellenállóképesség fejlesztése. Ennek érdekében szükséges megfigyelni, hogy milyen módon
veszélyezteti a komplex eszközrendszer indirekt alkalmazása az ország működését, fenntartását.
A komplexitás és a hibrid hadviselés megjelenését és hatásait a Krím-félsziget annexiójának
eseménysorozatán keresztül szeretném bemutatni, amely világosan mutatja azt is, hogy a mai
stratégiai környezetben a nemzeti ellenállóképesség elengedhetetlen fontosságú eleme egy
ország létfenntartásának.



